- Toni Iuruc a oferit prima reacţie, după ce i-a fost redusă suspendarea Simonei Halep
- Ce a declarat fostul soţ al româncei
Toni Iuruc a oferit prima reacţie, după ce i-a fost redusă suspendarea Simonei Halep. Fostul soţ al acesteia s-a declarat extrem de fericit de vestea uriaşă primită de româncă, ca urmare a procesului de la TAS.
Simonei Halep i-a fost redusă suspendarea iniţială de patru ani, primită din partea ITIA. Aceasta a primit nouă luni de suspendare şi va putea reveni pe terenul de tenis, în perioada următoare.
Toni Iuruc, prima reacţie după ce i-a fost redusă suspendarea Simonei Halep
Toni Iuruc a declarat că verdictul primit de Simona Halep de la TAS este o normalitate, deoarece aceasta era nevinovată. Fostul soţ al sportivei nu a vrut să ofere prea multe declaraţii despre anunţul momentului, însă a subliniat că este foarte bucuros pentru ea.
"Este o veste foarte bună, dar vă rog să mă înţelegeţi că nu aş vrea să comentez despre viaţa profesională a doamnei Halep. Aşa cum am declarat din urmă cu doi ani, eu cred că este o decizie normală.
Doamne ajută! Mă bucur pentru ea şi atâta tot. Dar mai mult decât atât, vă rog să mă înţelegeţi, nu am ce să spun. Da, este o normalitate!", a declarat Toni Iuruc, conform fanatik.ro.
Simona Halep şi Toni Iuruc au divorţat în 2022, pe 8 septembrie, la aproape un an de la cununia civilă. Cei doi aveau programată cununia religioasă pe 13 noiembrie, tot în 2022, însă cu două luni înainte, au decis să se separe.
Simona Halep, victorie uriaşă la TAS
Simona Halep a înregistrat o victorie uriaşă la TAS şi a primit o suspendare de nouă luni! Româncei i-a fost redusă pedeapsa iniţială de patru ani, pe care o primise din partea ITIA!
Simona Halep va putea reveni pe terenul de tenis. TAS a anulat proba de sânge din paşaportul biologic al româncei şi i-a redus semnificativ pedeaspa acesteia.
Vestea că Halep a primit nouă luni de suspendare a fost anunţată de Antena 3 CNN. Simona Halep a fost audiată la TAS în perioada 7-9 februarie. Aceasta a fost suspendată de la începutul lunii octombrie 2022, după ce a fost depistată cu Roxadustat. Testele pozitive au ieşit după participarea acesteia la US Open 2022.
De atunci, Simona Halep nu a mai bifat niciun meci oficial şi a ieşit din clasamentul WTA. Halep a susţinut, în faţa judecătorilor de la TAS, că substanţa interzisă a fost găsită în corpul ei ca urmare a faptului că a consumat un supliment contaminat.
La procesul susţinut la Tribunalul de la Lausanne, Patrick Mouratoglou şi Candice Gothier şi-au asumat vina pentru cele întâmplate cu fostul lider WTA, aceştia fiind cei care i-au recomandat suplimentul care s-a dovediat a fi contaminat.